PARLAMENTUL ROMÂNIEI











  Nr. 45/146/21.07.2004

CAMERA DEPUTAŢILOR













Comisia specială pentru elaborarea 

propunerilor legislative privind

sistemul naţional de decoraţii al României

RAPORT 

asupra proiectului de Lege privind Semnul onorific Răsplata Muncii în Serviciul Public
1.  În conformitate cu prevederile art. 89 din Regulamentul Camerei Deputaţilor cu modificările şi completările intervenite prin Hotărârea             Camerei Deputaţilor nr. 23/2003, Comisia specială pentru elaborarea propunerilor legislative privind sistemul naţional de decoraţii al României a fost sesizată, cu PL.X.- 416 din 25.06.2004, pentru dezbatere şi avizare, cu proiectul de Lege privind Semnul onorific Răsplata Muncii în serviciul Public.
Guvernul României a înaintat Punctul de vedere referitor la proiectul de lege cu nr. 1690/18.05.2004.

Proiectul de lege a fost avizat favorabil de Consiliul Legislativ, cu nr. 687/21.04.2004.

Proiectul de lege a fost adoptat de Senat în şedinţa din 24 iunie 2004.

2.
Proiectul face parte din categoria legilor ordinare, conform prevederilor art. 73 alin. (1) din Constituţia României, republicată şi are ca obiect de reglementare descrierea şi prezentarea Semnului onorific Răsplata Muncii în Serviciul Public, decoraţie prevăzută în art. 10 pct. 2 din Legea nr. 29/2000 privind sistemul naţional de decoraţii al României, cu modificările şi completările ulterioare.
3.  Proiectul de lege, potrivit prevederilor art. 75 din Constituţie şi art. 86 din Regulamentul Camerei Deputaţilor, este de competenţa decizională a Camerei Deputaţilor.

4.   Proiectul de lege, în forma prezentată de Senat, a fost dezbătut în şedinţa Comisiei din data de 21 iulie 2004.
La dezbaterea proiectului de lege a participat, ca invitat, domnul consilier prezidenţial Floricel Marinescu - reprezentantul Cancelariei Ordinelor din cadrul Administraţiei Prezidenţiale, în conformitate cu prevederile  art. 52 din Regulamentul Camerei Deputaţilor.

La lucrările comisiei au fost prezenţi 4 deputaţi, din totalul de 6 membri ai comisiei.

      Raportul comisiei a fost adoptat cu unanimitate de voturi.
5.   Nu s-au depus amendamente din partea deputaţilor. 

6.  În urma dezbaterii, Comisia propune adoptarea proiectului de lege privind Semnul onorific Răsplata Muncii în Serviciul Public, cu amendamentele admise.

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	1.
	Art. 5 alin. (3)
(3) Etuiul  în care se păstrează brevetul este îmbrăcat în pergamoid de culoare albastră.
	Se elimină.
Autor: Comisia specială pentru decoraţii
	Semnul onorific Răsplata Muncii în Serviciul Public nu este prevăzut cu etui.
	Camera Deputaţilor

	2.
	Art. 7 alin. (3) şi alin. (4)
(3) Funcţionarii publici care au avut întreruperi mai lungi de 12 luni în aceste funcţii, cu excepţia perioadei de timp cât au fost delegaţi sau detaşaţi pe posturi altele decât cele de funcţionar public, aleşi sau numiţi în funcţii de demnitate publică, a perioadei de concediu de maternitate, a satisfacerii serviciului militar sau în caz de forţă majoră, nu pot primi Semnul onorific Răsplata Muncii în Serviciul Public decât cu o categorie inferioară, chiar dacă timpul cumulat însumează 25 sau 30 de ani de activitate.

(4) Fac excepţie de la prevederile alin. (3) funcţionarii publici destituiţi din funcţie, pe motive politice, în perioada 1948-1989.


	Art. 7 alin. (3) şi alin. (4)
(3) Funcţionarii publici care au avut întreruperi, mai mult de 12 luni în aceste funcţii, nu pot primi Semnul onorific Răsplata Muncii în Serviciul Public decât cu o categorie inferioară, chiar dacă timpul cumulat însumează 25 sau 30 de ani de activitate.
(4) Fac excepţie de la prevederile alin. (3) toate cazurile de suspendare de drept a raporturilor de serviciu, prevăzute la art. 81 alin. (1) din Legea nr. 188/1999, privind Statutul funcţionarilor publici, republicată, precum şi toate cazurile de încetare a raporturilor de serviciu pe motive politice, în perioada 1948 – 1989.

Autor: Guvernul României
	Pentru redarea corectă a textului de lege.

Din considerente de echitate.
	Camera Deputaţilor



Preşedinte,

Deputat Dorel Bahrin

